**Az előterjesztést megtárgyalták:**

- a Közgyűlés bizottságai

**A rendelet-tervezetet törvényességi szempontból megvizsgáltam:**

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. április 27-i ülésére**

**Szombathely Megyei Jogú Város Önkormányzata**

**2016. évi zárszámadása**

Szombathely Megyei Jogú Város Önkormányzata 2016. évi eredményeiről, az éves költségvetési rendeletben meghatározott feladatok végrehajtásáról zárszámadás keretében kell számot adnunk a képviselő-testületnek. A beszámoló szerkezetét, illetve elkészítésének határidejét az államháztartásról szóló 2011. évi CXCV. törvény és az államháztartás számviteléről szóló 4/2013. (I.11.) Korm. rendelet szabályozza.

A jogalkotásról szóló 2010. évi CXXX. törvény 17. §-a értelmében a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. E rendelet-tervezet esetében is elkészítettük a hatásvizsgálatot. A tervezet társadalmi, gazdasági és költségvetési hatásait a rendelet-tervezethez fűzött indokolás tartalmazza. Környezeti és egészségi következményekkel nem kell számolni. Az adminisztratív terhek nem nőnek. A rendelet-tervezet megalkotásának szükségességét pedig törvényi előírások szabályozzák.

Kérem a Tisztelt Közgyűlést, hogy az előterjesztést megtárgyalni, és a rendeletet megalkotni szíveskedjék.

**Szombathely, 2017. április „ „**

**/: Dr. Puskás Tivadar :/**